***Beszámoló a Társaság 2020. évi munkájáról****(Szerkesztett változat)*

*[Az első két pontot azért idézem, mert egy közgyűlés utáni beszélgetésben ebben a kérdésben némi ellentmondás mutatkozott. A beszámolóban kitérek a közgyűlésen elhangzottakra is.]*

1. ***Emlékeztető a Társaság céljáról és feladatairól***

***„Az egyesület célja***: Csorba Győző a XX. századi magyar költészet kiemelkedő alkotója, Pécs irodalmi életének meghatározó személyisége, aki tetteivel bizonyította, hogy számára Pécs »A VÁROS mindörökre.« Az Egyesület célja, hogy elősegítse és folytassa Csorba Győző életművének értékelését, feltárását, gondozását, közzétételét, munkásságának ismertetését és emlékének ápolását, különös tekintettel a következő nemzedékek folyamatos tájékoztatására. [...]

***Az egyesület feladatai***: Pécsett a múlt században több irodalmi társaság – Batsányi Társaság, Janus Pannonius Társaság – is működött, ezek megszűnése után viszont hasonló a városban nem alakult. A Csorba Győző Irodalmi Társaság ezt az űrt is szeretné betölteni különféle – nem csak Csorbához köthető – témájú felolvasó, könyvbemutató estek szervezésével.”

1. ***Részletek a 2019. évi munkáról szóló jelentésből, bizonyítva, hogy a célnak és a feladatnak is megfeleltünk.***

„2019-ben is a Csorba Társaság fő feladatának tartottuk a költő hagyatékának ápolását, bemutatását. Ezt a munkát főként a digitális-internetes lehetőségek és a személyes találkozások kihasználásával végeztük. A Csorba Honlapon 61 hírlevéllel jelentkeztünk, tehát több mint heti egy alkalommal juttatunk el híreket 125 e-mail címre továbbá a Csorba Honlapra és Csorba facebook-oldalára. A hírlevelekben közel 60 művésszel foglalkoztunk Csorba mellett. Az Ady emlékévhez kapcsolódva havonta jelentkeztünk elnökünk, Nagy Imre professzor Ady-sorozatával és tagjaink kedves Ady-verseiből is többet közöltünk. Részt vettük irodalmi művészeti eseményeken, például a Takács Jenő emlékülésen előadással. […] Összegezve: vállalt feladatunknak megfelelően őriztük Csorba emlékét, gondoztuk hagyatékát és részt vettünk Pécs város kulturális életében.

***Sőt, terveket is tudok javasolni jövőre***. […] A rendezvények közül fontos az évfordulós ünnepségek megszervezése, kapcsolattartás-teremtés iskolákkal, rendszeres látogatói napok tartása a Csorba Emlékszobában. Fontos volna könyvek kiadása. Például különnyomat Boda Miklós *Jelenkor*ban közzétett Csorba tanulmányáról, Nagy Imre professzor Ady verselemzéseinek kiadása, vagy a *Csorba Győző-Takács Jenő levelezés* kiadása. Utóbbi Pécs művelődés-történetének is egy fontos adaléka lehetne, kézirata gyakorlatilag készen van. Hasonlóan fontos művelődéstörténeti adalék lehetne egy könyvritkaság, amelyet Csorba könyvtárában találtam, az *Emlék-füzér Koczián Sándor hátrahagyott műveiből* című kis kötet hasonmás kiadása. Digitális változata a Csorba Könyvtárában található, az általam kölcsönadott kötetről készült a Tudásközpont Digitáliájában. [Elérhető itt](https://digitalia.lib.pte.hu/hu/pub/koczian-sandor-emlek-fuzer-koczian-sandor-hatrahagyott-muveibol-schon-jakab-pecs-1871-1153). (Kiadja a Pécs-Főgimnasyumi Irodalmi Kör. Pécs 1871. Nyomtatott Schön Jakabnál.) Vagy például  ugyanilyen ritkaság egy alig, sőt tulajdonképpen nem is ismert pécsi költőnő P. Kaufer Etti 1920-ban Pécsett kiadott kötete. A könyvet egyetlen magyar on-line katalógus sem ismeri, a költőnő nevét beírva a google keresőbe 1, azaz egy releváns találatot kapunk: egy antikvárium címét, ahol a könyv megvásárolható. […] Magam számára pedig terv a Csorba Társaság ügyeinek intézése, a hagyaték gondozása, valamint a honlap és a facebook-oldal további működtetése.

***Dr. Nagy Imre megjegyzése a beszámolóhoz.***

Megjegyzés Pintér László beszámolójához. A részletes és alapos szöveg nem kíván elnöki kiegészítést. Talán csak annyit, hogy a kiadványaink igen fontos publikációk, ezeket bibliográfiai adatokkal fel kellene sorolni. Ez a munkánknak az a része, ami a nyomdafesték által maradandónak tekinthető. A lehetőségeinkhez képest nagyon is sokat tettünk e téren. Megemlíteném még a »Pécsi Társalkodó« című sorozatunkat. Ezek megfelelő érdeklődés mellett kerültek sorra, pl. a Várkonyi Nándor Könyvárban. A Társaság mindkét céljához hű maradt: ápoljuk a Csorba-hagyatékot (Pintér Lászlóé az érdem, hírlevelei, internetes közleményei páratlanul gazdagok), és kutatjuk a pécsi irodalmi műveltség hagyományait. (Pl. Kardos Tibor-előadás, publikációk a Jelenkorban.) Elindult a székfoglaló előadások sorozata (Mezey Katalin, Kende Kata). A Társaság valóban fiatalításra szorul. Felajánlom, hogy levelet írok a gimnáziumokban magyartanárként dolgozó volt hallgatóimnak, »tagtoborzás« céljából. Pályázatot kellene kiírnunk vers, novella, regény, esszé vagy tanulmány műfajában. Ennek fedezetét az Önkormányzat bizonyára biztosítaná. A megfelelő híradásról a DN gondoskodna. **Javaslom, hogy a Társaság pártolja a Várkonyi-unokák jövő évre szóló nemes kezdeményezését. *[A Várkonyi-év pártolása részünkről jelentős volt: megjelentünk a Várkonyi emlékezéseken, azokon Nagy Imre tanár úr előadást is tartott, továbbá facebook bejegyzésekben és a Csorba blogon is hírt adtunk az eseményekről. P. L.]* Azt is jónak tartanám, ha a Társaság fórumot biztosítana (akár online formában) Várkonyi Nándor 1942-ben megjelent jelentős műve, az Újabb magyar irodalom 1880-1940 című könyve új kiadásának. A könyv a tervek szerint a budapesti Széphalom Kiadónál jelenik meg jövő tavasszal.** [Várkonyi-könyv sajtó alá rendezve, professzor úr tanulmányaival, jegyzeteivel idén könyvhétre megjelent! A könyv bemutatása betegségem miatt elmaradt, pótolni fogom! P. L.]Ezekben a felvetésekben látom a jövő lehetőségeit. A Társaságról beszélek, mert az »asztaltársaság« derék, de dilettáns forma. (A dilettáns szót műkedvelő értelemben használom.) Csorba emléke többet érdemel. Persze, a tagságnak kell dönteni ezekben az ügyekben. Dr. Nagy Imre, a Társaság elnöke. Pécs, 2020. november.”

***Vagyis nyugodtan állíthatjuk, a Társaság a lehetőségei határain belül a kitűzött céloknak és a feladatoknak is igyekezett megfelelni: nem csak Csorba életművével, hagyatékával (ami mégiscsak a Társaság alapvető célja), hanem Pécs város irodalmi, művészeti életével is foglalkoztunk, sokszor kitekintettünk országos jelentőségű eseményekre is.***

***Rövid beszámoló a 2020. évről***

******

***A rövid beszámolóhoz néhány kiegészítés***

***A tagságról, tagdíjakról***

Ha azt vesszük valóságos tagnak, aki tagdíjat fizet, akkor bajban vagyunk. Van olyan befizető, aki nem akar tag lenni, meg van olyan is, aki tag ugyan, de nem akarja, hogy a nevét nyilvánosságra hozzuk. S van a Csorba utódok népes tábora, mint „valódi” tag: Hajdinákné Csorba Eszter is és a Pintér család is 5-5 családtag után fizet tagdíjat. Így összesen számolhatunk vagy 25 tagot.

Sajnos, a családtagok közül rajtam kívül senkit nem tudok megnevezni „gyakorló” tagként. Ha valamit szervezünk, eljön közülük, aki tud, ráér, de a szálakat nekem kell mozgatni. A tagdíjat fizetők sem mindig tudnak megjelenni, többen egyszerűen „csak” pártoló tagok. Összesen általában 10–12 emberre tudok számítani. *[Azokra, akik 2021. évi közgyűlésünkön is jelen voltak. P. L.]* Meg kell azonban állapítani, hogy az ő lehetőségeik is korlátozottak, közülük/közülünk hárman nyolcvan, négyen hetven év fölöttiek vagyunk. Sajnos, nyugodtan írhatom, 70-hez közelít az átlagéletkorunk. Fiatalokat pedig lasszóval sem tudunk fogni.

Van tiszteleti tagunk is, dr. Hoppál Péter pl. aki a *Csorba 100* című kötet kiadását támogatta. Mezey Katalin és Kende Kata is tiszteleti tag, talán még emlékszik, aki ott volt, ők „székfoglaló” előadást is tartottak. Kende Katával, Várkonyi Nándor unokájával közvetlen kapcsolatban van Nagy Imre professzor, aki a Várkonyi művek új kiadásának gondozója és az életmű legjobb ismerője, de én is kapcsolatot tarok Kende Katával e-mailban és facebookon is. Nagy Imre professzor könyveinek egyik fő kiadója Mezey Katalin. Közvetlen segítőm volt dr. Hernádi László, aki kiváló korrektor, minden írásomat átbogarászta, mielőtt azokat kitettem a hálóra. Szegény most olyan beteg, ezt a munkáját sem tudja már ellátni. Föltétlenül meg kell említenem Horváth Ádám informatikust, aki szintén nem tag, de nélküle a Csorba honlap nem élne. Az informatikusi fizetésekhez mérten fillérekért dolgozik, akárcsak Bársony Kinga a könyvelői díjakhoz mérten. Köszönöm a támogatásukat.

Mindezeket nem panaszként írom, amit csinálok a hagyaték ügyében, azt örömmel teszem, de a Társaság ügyei inkább csak gondot okoznak. (Pénzügyit is, de azt hagyjuk…)   
Különben a Csorba blogokat (leánykori nevükön hírleveleket) 125–130 címre küldöm. Itt kell megjegyeznem, hogy a Csorba honlap a családom fenntartásában működik 1996 óta. ***Fontosnak tartom megjegyezni azt is, hogy amit a honlapra felteszek, az az én véleményem, az ott megjelentekért minden jog mellett minden felelősség is az enyém.***

Az is tény, hogy sem a blogokat/hírleveleket nem nagyon olvassák/olvasták. Visszajelzést gyakran egyet sem kapok, legföljebb a facebookon néhány lájkot. Vagyis azt mondhatom, még a rendes, fizetős tagok sem olvassák írásaimat. Például egy nagyon kedves (fizetős) tagunkat kértem, írjon már választ a Társaság jövőjét érintő kérdésemre. Azt írta, mire válaszoljon, milyen kérdőívet töltsön ki? Mert ő nem olvasta a kérdőívet… De csinálom, mert Csorbát tisztelem és szeretem.

***Bársony Kinga könyvelő hivatalos jelentése itt olvasható: „***A kettős könyvvitelt vezető egyéb szervezet egyszerűsített éves beszámolója és közhasznúsági melléklet”

<http://csorbagyozo.hu/wp-content/uploads/2021/11/Csorba_Gyozo_Tarsasag-2020-Barsony-kinga.pdf>

A fenti beszámoló 2. oldalának *F/1 Hátrasorolt kötelezettségek* rovatában szereplő 70 000,–Ft-tal nekem tartozik a Társaság eddig le nem vont, de általam kifizetett számlákért. Ezt a tartozást én nem kérem vissza, le fogjuk írni, így ez a kötelezettség meg fog szűnni.

Kérem a jóváírt tartozás összegét a Pintér-Csorba család idei tagdíjaként elfogadni!

***A Csorba Győző Társaság, tagdíj-bevétele, kiadásai 2021***

*A befizetett tagdíjak összegét egyénenként nem adom meg (a közgyűlésen ismertettem), mert legtöbb tag azt kérte, ne írjam meg, mennyit fizetett.*

***Tagdíj átutalás Takarékbank számlánkra***

1. Kiss Tamás
2. Zalay Szabolcs
3. Staub Ernő
4. Horváth Eszter
5. Szabó László és neje
6. Sárvári Csaba és neje

10. Boda Miklós

11. Horváthné Kolos Györgyi

12. Achs Ágnes

13. Kereszturi József

14. Roisz Andrásné

15. Friedszám Márta

16. Radics Éva   
 ***Összesen***  51000,-

***Kiadások Takarékban számláról***

Könyvelő 20000,- 2021. 06. 03.

Képkeretezés 16300,- 2021. 06. 17.

Havi díjak 8909,-

***Összesen:*** 45209,-

***Takarékbank számlán marad 51000,-***

***45209,-***

***5791,-***

***Bevétel tagdíjból a készpénzes kasszában***

Hajdinákné Csorba Eszter és tsai tagdíja 20000,-

Dr. Pesti János 2000,-   
Prof. dr. Nagy Imre 2000,-   
***Bevétel összes: 24000,-***

***Kifizetés készpénzes kasszából***

Másoló-szkenner javítás: 7495,- 2021. 04. 27.

Sírdísz 4000,- 2021. 09. 13.

HP toner 6225,- 2021. 10. 10.

Összesen: 17720, - 2021. 12. 02.

***Kasszában marad***

24000,-Ft

Kifizetés 17720,-Ft

Marad: 6280,-Ft

***Takarékbank számlán 5791,-Ft***

***12071,-Ft***

***A Társaság jelenleg rendelkezésre álló pénze (A 70 ezer Ft-os tartozás leírása után.)***

***Válasz dr. Pesti János témajavaslataira***

Dr. Pesti János két évre is alkalmas témajavaslatot állított össze a társaság gyűlései számára. Ezt a Csorba blogon is közzétettem, itt: <https://csorbagyozo.hu/p/10784> A válaszomat ugyanott olvashatják, nem írom le újra, csak egy-két gondolatot.

***„… a havi gyűléseket, vagy inkább beszélgetéseket, tudom én magam javasolni, a kéthetente tartandót nem***.

A magam részéről annyit tudok mondani, én semmiben nem döntöttem/döntök egyedül, döntsön a tagság. Csak azt kérem figyelembe venni, hogy aztán minden döntés következményét (szervezés, pénzügyek stb.) nekem kell vállalni. Én pedig nem vagyok mindenható. Már csak azért sem, mert amint a gyűlésen is el fogom mondani, elég pénztelenek vagyunk, sőt még tartozása is van a Társaságnak… [*aminek az okát fentebb elmagyaráztam P. L*.] Ilyen körülmények között nagyot tervezni nem életszerű. A tartozást a Társaság számláján jóváírjuk ugyan, de ettől több pénzünk nem lesz, ez csak azt jelenti, hogy megszűnik a tartozás.

Aztán majd meglátjuk, mi lesz. Csak előbb talán jó lesz meghallgatni a beszámolómat, hogy legyen mihez viszonyítani a terveket. És lássuk, mennyien lesznek a gyűlésen. Bár  kifejezett kérésemre is csak kevesen (mindössze hatan) jelezték, hogy ott lesznek, talán azért szavazatképesek leszünk majd. (Nem véletlen, hogy tavaly a megszüntetés gondolatát is felvetettem.)

És még egy dolog: én utálok szerepelni, nekem minden megszólalás felér egy kerékbetöréssel. Így előre mondom, egyetlen előadást sem vállalok azok közül, amelyeknél engem javasoltál. November 21-én, a születésnapon szándékozom majd valamit mondani, inkább bemutatni. Egy diasorról van szó, olyanról, amit csak én tudok összeállítani, mert Csorba egy nagyon közeli családtagját érinti és a dokumentumok nálam vannak…”

Kérem azokat, akik a tervek mellett a nevüket olvassák (itt: [***https://csorbagyozo.hu/p/10784***](https://csorbagyozo.hu/p/10784) ), jelezzék nekem, vállalják-e az előadást. Várom a válaszokat.

Azt kérem, a pandémiás helyzet miatt mindig csak a következő gyűlésre tervezzünk, annál előbbre futni nem érdemes, csak ha könyvkiadásról van szó.

Javaslom, hogy a következő taggyűlés november 21-én legyen, ugyancsak a kis konferencia-teremben, hogy itt az általam javasolt képes kivetítéssel (*Csorba Győzőné, Margitka, Csorba örök támasza*) emlékezzünk a költő támaszára. Mottó: *Mert minden sikeres férfi mögött ott áll egy nő*.

*A beszámolót készítette Pintér László*

Pécs, 2021. XI. 02.